Gražina Baikštytė

**Gražina Baikštytė** (g. 1951 m. liepos 20 d. Vilniuje) – lietuvių kino ir televizijos aktorė, žurnalistė.

## Biografija
1968–1971 m. šoko Kauno m. Profsąjungų Kultūros rūmų liaudies šokių ansamblyje „Suktinis“ (vad. A. Jurgelevičius) ir vaidino Kauno Statybos tresto Pantomimos teatre (vad. K.Adomaitis). 1971–1973 m. Vilniaus Modelių namų manekenė. 1977 m. baigė Sąjunginį valstybinį kinematografijos institutą, prof. S. Bondarčiuko ir I. Skobcevos aktorinio meistriškumo fakultetą.

1978-1987 m. Kauno dramos teatro aktorė. Nuo 1968 m. filmavosi Lietuvos ir TSRS kino studijų nuotykiniuose ir istoriniuose filmuose.

Nuo 1983 m. Lietuvos kinematografininkų sąjungos narė. 1993 m. tapo Rusijos Kino aktorių gildijos nare.

Nuo 2001 m. dirba žurnalistinį darbą žurnaluose „Kosmetik Baltikum“, „Vyras ir moteris“, „Veikli“, „Lilit“, „Ego“, „Geras žurnalas“, „Šeimininkė“.

2012 m. parašė knygą „Rimo Tumino sodas“ (leidykla „Tyto alba“).

2016 m. išleido knygą „Gyvenimas kaip teatras“ (Leidykla „Vaga“).

2020 m. išleido knygą "Šarūnas Bartas. Kai gyvenimas tampa kinu" (Leidykla "Sofoklis")

## Vaidmenys

* Mokinė – Kai aš mažas buvau (Lietuvos k/s, 1968 m.), rež. A.Araminas
* Nuotaka – Gražuolė (Lietuvos k/s, 1969 m.), rež. A.Žebriūnas
* Gertrūda – Paskutinis fortas (Moldovafilm, 1971 m.), rež. V. Breskanu
* Katrin – Mažasis rekviem lūpinei armonikėlei (Tallinfilm, 1972 m.), rež. V. Kiasperas
* Stiuardesė – Nakties kronika (Belarusfilm, 1972 m.), rež. A.Spešnevas
* Aliona – Atradimas (Sverdlovsko k/s, 1973 m.), rež. B. Chalzanovas
* Teresėlė – Atpildo diena (Lietuvos k/s, 1975 m.), rež. Stasys Motiejūnas ir Algimantas Puipa
* Gražina – Ketvirtadienį ir daugiau niekada (Mosfilm, 1977 m.), rež. Anatolijus Efrosas
* Nina Jurjevna – Auksinių žvėrelių eisena (Mosfilm, 1978 m.), rež. T. Vulfovičius
* Vera fon Virren – Kol šėlsta svajonė (Mosfilm, 1978 m.), rež. J.Gorkovenko
* Merlin Ferfaks – Ferfakso milijonai (Dovženkos v. k/s, , 1980 m.), rež. N. Iljinskis
* Nadežda Skarskaja – Aš-aktorė (Lenfilm, 1980 m.), rež. V. Sokolovas
* Elis Riko– Broliai Riko (Belarusfilm, 1980 m.), rež. G. Ivanovas
* Lora Ferli ir Ana Katerik – Moteris baltais drabužiais (Moldovafilm, 1981 m.), rež. V. Derbeniovas
* Eiglorija – Komandiruotė į žvaigždes (Dovženkos v. k/s, 1981 m.), rež. B. Ivčenko
* Jelena Gvičioli – Naktinis diližanas (Leningrado TV, 1982 m.), rež. D. Roždestvenskis
* Mama – Pasaka apie žvaigždžių berniuką (Belarusfilm, 1982 m.), rež. L.Nečiajevas
* Silvija – Mėnulio vaivorykštė, (Mosfilm, 1983 m.), rež. A. Jermašas
* Žmona – Sekmadienis nuo 11 iki 17, (Beloruskoje TV, 1983 m.), rež. I. Kolovskis
* Nina – Diena prieš šventę (Beloruskoje TV, 1983 m.), rež. I.Kolovskis
* Jo žmonos išpažintis (Lietuvos k/s, 1983 m.), rež. Almantas Grikevičius
* Nijolė – Mažųjų gulbių šokis (Lietuvos k/s, 1984 m.), rež. G.Lasinskas
* Eini Betli – Rūstybės diena (Gorkio v. k/s, 1985 m.), S. Mamilovas
* Eleonora Čano – Ateinančiam amžiui (Lenfilm, 1985 m.), rež. I. Chamrajevas
* Grafienė de Ševrez – Po 20 metų (Leningrado TV, 1985 m.), rež. D.Roždestvenskis
* Julija – Baltasis prakeiksmas (Lenfilm, 1987 m.), rež. N.Kovalskis
* Viktorijos mama – Viktorija (Rygos k/s 1988 m.), rež. O.Dunkers
* Burtininkė Izmora – Rokenrolas princesėms (Odesos k/s, 1989 m.), rež. L.Vasilevskis
* Mumija ir Matinė mašininkė – Raudonoji sala (Belarusfilm, 1990 m.), rež. A.Fenko
* Madam Tiusso – Rojuje irgi sninga (Lietuvos k/s, 1993 m.), rež. Audrius Juzėnas
* Rožės mama – Rožė (Lietuvos TV, 1994 m.), rež. A.Einikytė
* Monika – Giminės (Lietuvos TV, 1997 m.), rež. S.Vosylius
* Gerbėja – Vilko dantų karoliai (Lietuvos k/s, 1997 m.), rež. A. Puipa
* Robinas Hudas (Hollywood production, 1998 m.), rež. T.Kuncas
* Gydytoja – Prokurorai (Lietuvos TV, 2002 m.), rež. R.Banionis
* Motina – Normali pora (AXX studija, 2005 m.), rež. Kęstutis Gudavičius
* Christina Kanoplič – Jermolovai (Favorit – film, 2009 m.), rež. V.Krasnopolskis ir V.Uskovas
* Jūratė – „Viskas yra gamta“ (Studija „Kinema“, 2016 m.), rež. G. Krutaja

## Nuorodos
* БАЙКШТИТЕ Гражина
* Gražina Baikštytė (filmografija)

## Išnašos